b'\n_START_ARTICLE_\nJoutsan seudun ratakeskus\n_START_PARAGRAPH_\nJosemora on Joutsan kunnassa sijaitseva moottoriurheilukeskus ja ajoharjoittelurata. Moottoriurheilulajeista alueella on suorituspaikat endurolle, motocrossille sek\xc3\xa4 rallin eri muodoille._NEWLINE_Vuonna 1989 perustetulla radalla on ajettu muun muassa Rokkiralli-kilpailuja ja P\xc3\xa4ij\xc3\xa4nteen ymp\xc3\xa4riajon erikoiskokeita. 1990-luvulla ja viel\xc3\xa4 2000-luvun alussa alue sai kuuluisuutta Suomen MM-rallin huoltona tai erikoiskokeen osuutena._NEWLINE_Ajoharjoitteluun rataa k\xc3\xa4ytet\xc3\xa4\xc3\xa4n etup\xc3\xa4\xc3\xa4ss\xc3\xa4 talviaikaan. Ajoharjoitteluradan pituus on 430 metri\xc3\xa4 ja motocross-radan pituus 1800 metri\xc3\xa4. Alue soveltuu my\xc3\xb6s raskaan kaluston ajoharjoitteluun maantienopeuksin. Jokamiesluokan rata on 600-800 metrin pituinen sora-asfalttirata._NEWLINE_Rata-alueen omistaa vuonna 1989 perustettu Joutsan Seudun Ratakeskus Oy. Suurimpia osakkeenomistajia ovat Joutsan kunta ja Rantasipi Oy.'